Rowers teiken glo kleuterskole in Centurion, Pta-Oos(Foto: Gautam Arora/pixabay) Die veiligheidsmaatskappy Fidelity ADT waarsku ouers wat hul kinders by kleuterskole in Centurion en Pretoria-Oos op- en aflaai om bedag te wees op rowers wat dit as ŉ kans sien om toe te slaan. Leon Muller, distriksbestuurder van Fidelity ADT, sê in ŉ onlangse voorval het ouers buite ŉ kleuterskool gewag toe ŉ verdagte motor langs hulle stilgehou het. ŉ Groep mans het uit die motor gespring en die handsakke van verskeie niksvermoedende ouers gegryp en van die toneel gevlug. “Dit is opportunistiese misdadigers wat handsakke, selfone en ander waardevolle artikels steel,” sê Muller. “’As enige ouer vermoed dat hulle deur sulke rowers geteiken word, moet hulle nie die rowers konfronteer nie, maar die polisie se noodnommer of ’n sekuriteitsmaatskappy kontak.” Muller gee die volgende veiligheidswenke: